Land’s End Airport

Land's End Airport (IATA: LEQ, ICAO: EGHC) ligger nær St. Just på halvøya Penwith, 9,3 km vest for Penzance i Cornwall. Flyplassen er den som ligger ligger lengst sørvest på det britiske fastlandet. Flyplassen eies av selskapet Scilly Steamship Company (ISSC). ISSCs datterselskap, Lands End Airport Limited, drifter flyplassen og datterselskapet Isles of Scilly Skybus driver en passasjerrute til øya St Mary's på Scillyøyene og rundturer vest i Penwith. Flyplassen har en CAA Private Use Aerodrome License (nummer P568) som tillater flyvninger for offentlig transport av passasjerer eller for flygeinstruksjon kun for bruk på dagtid som godkjent av lisensinnehaveren. Historie Selskapet Cobham Air Routes påbegynte i 1935 en rute som knyttet Scillyøyene til fastlandet. Cobham ble senere kjøpt av Olley Air Service, hvis datterselskapet Channel Air Ferris bygget Land's End Airport og startet flyvninger til øya St. Mary's den 15. september 1937 med et passasjerfly av typen de Havilland DH 84 Dragon. En hangar ble hentet fra flyplassen i Blackpool. På St. Mary's landet flyene på golfbanen fram til deres egen flyplass åpnet i 1939. I 1938 overtok nytt selskap, Great Western and Southern Airlines, over driften av flyplassen. De fortsatte tjenesten gjennom hele den andre verdenskrig. Under krigen ble flytypen erstattet med de Havilland Dragon Rapides. 1. februar 1947 ble flyselskapet og tjenesten overtatt av flyselskapet British European Airways (BEA). 2. mai 1964 erstattet BEA flytypen Dragon Rapides med et enkelt helikopter av typen Sikorsky S-61, operert av datterselskapet BEA Helicopters. 1. september 1964 ble helikoptertjenesten flyttet fra Land's End til den nye helikopterplassen Penzance Heliport, selv om BEA av og til leide inn et mindre to-motors passasjerfly Britten-Norman Islanders for å fly fra Land's End når helikopteret ikke var tilgjengelig. Mellom 1966 og 1970 opererte selskapet Scillonia Airways fra flyplassen og fløy Rapides. Flyselskapet Westward Airways ble grunnlagt på flyplassen i 1970,og drev en flyskole der fra 1971 til 2009. I 1984 startet Isles of Scilly Skybus driften på flyplassen, først frakt- og charterflyvninger, deretter ruteflyvninger fra april 1987, med flytypene Islanders og de Havilland Canada DHC-6 Twin Otter. Skybus ble den eneste gjenværende flyforbindelsen for Scillyøyene fra oktober 2012, da helikoptertjenesten fra Penzance opphørte. 9. april 2013 ble en ny passasjerterminal til 1 million pund offisielt åpnet. Arbeidet startet i juli 2012 og omfattet nye bagasjehåndterings- og ankomstfasiliteter og et nytt kontrolltårn. Flyselskap og destinasjon Andre operasjoner Skybus tilbyr naturskjønne flyvninger rundt sørvestlige Cornwall med Britten Norman Islander-fly. Trinity House har også et depot på flyplassen. Transportforbindelser Skybus driver en shuttlebuss fra Penzance togstasjon til flyplassen. Referanser Eksterne lenker Offisielt nettsted (en) Land's End Aerodrome – kategori av bilder, video eller lyd på Commons